བསྟན་པ་དང་། རང་རིག་པའི་དག་པ་མདོར་
བསྟན་པའོ། །རྒྱས་པར་བཤད་པ་ལ་གཉིས་ཏེ། ལྷ་སོ་སོའི་(༡༩)དག་པ་རྒྱས་པར་
བཤད་པ་དང་། མཐར་རང་རིག་པའི་དག་པ་སྡུད་པ་པོས་གླུ་བླངས་པའི་ཚུལ་
གྱིས་རྒྱས་པར་བཤད་པའོ། ། དེའི་དང་པོ་ལ་གཉིས་ཏེ། ལྷ་སོ་སོ་དག་པ་སྦྱང་གཞི་
དང་། དེའི་སྦྱོང་བྱེད་ལྷ་སོ་སོའི་དག་པ་དངོས་རྒྱས་པར་བཤད་པའོ། །
དེ་ཉམས་སུ་ལེན་པའི་སྒྲུབ་པ་པོའི་གང་ཟག་གི་མཚན་ཉིད་ལ་གཉིས་ཏེ། ཐོག་
མར་བདག་མེད་མའི་དཀྱིལ་འཁོར་དུ་དབང་བསྐུར་བ་དང་། ལྟ་སྟངས་རྣམ་པ་
བཞི་གྲུབ་པའི་མཚན་ཉིད་དང་ལྡན་པ་བསྟན་པའོ། །གོང་མ་ལ་གསུམ་སྟེ། བཤད་
པར་དམ་བཅའ་བ་དང་། དོན་དངོས་དང་། ལེའུའི་མིང་ངོ༌་། །དོན་དངོས་ལ་
གཉིས་ཏེ།
དཀྱིལ་འཁོར་བྲི་བའི་དོན་མདོར་བསྟན་ཅིང་དེར་དབང་བསྐུར་བ་
དང༌། དཀྱིལ་འཁོར་བྲི་བའི་དོན་རྒྱས་པར་བཤད་ནས་དེར་དབང་བསྐུར་བར་
བསྟན་པའོའོ། །གོང་མ་ལ་གཉིས་ཏེ། དཀྱིལ་འཁོར་བྲི་བའི་ཚུལ་དང༌། དེར་
དབང་གང་དག་བསྐུར་བར་བསྟན་པའོ། །གོང་མ་ལ་བཞི་སྟེ། བྲི་བའི་རིམ་པ་
35

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
དང༌་། གནས་དང༌་། རྡུ རྡུལ་ཚོན་དང་། ཚད་བསྟན་པའོ། །དེར་དབང་བསྐུར་
བ་ལ་གཉིས་ཏེ། གསང་བ་དང༌། ཤེས་རབ་ཡེ་ཤེས་ཀྱི་དབང་བསྐུར་བའོ། །དེ་
ཉིད་ལ་གསུམ་སྟེ། གང་ལ་བརྟེན་ཏེ་དབང་བསྐུར་བ་དང་། དབང་གི་དོན་
དངོས་དང་།
དབང་གི་དོན་བསྒོམས་པའི་ཕན་ཡོན་གྲུབ་པའི་རྟགས་དང་བཅས་
པ་བསྟན་པའོ། །དབང་གི་དོན་དངོས་ལ་གསུམ་སྟེ། ཤེས་རབ་ཡེ་ཤེས་ཀྱི་མཚན་
ཉིད་དང་༌། དེའི་ལྷན་ཅིག་སྐྱེས་པའི་དགའ་བའི་དོན་རྟོགས་པར་བྱ་བའི་ཕྱིར་དགའ་
བ་བཞིའི་བྱེ་བྲག་དང་།
དེ་ལ་གཞན་གྱི་ཐེ་ཚོམ་གསལ་བར་བསྟན་པའོ། །དེ་ཉིད་
ལ་གཉིས་ཏེ། ཐེ་ཚོམ་དངོས་དང་། དེ་གསལ་བར་བསྟན་པའོ། །དཀྱིལ་འཁོར་
བྲི་བའི་དོན་རྒྱས་པར་བཤད་ནས་དེར་དབང་བསྐུར་བ་ལ་བཅུ་གཅིག་སྟེ། རྟེན་གྱི་
དཀྱིལ་འཁོར་བྲི་བའི་ཚུལ་དང་། དེར་བུམ་པ་ཇི་ལྟར་དགོད་པ་དང༌། དེའི་སྔོན་
དུ་ཐིག་གདབ་པ་དང༌། དེའི་སྔོན་དུ་གྲངས་ཀྱི་བསྙེན་པ་དང༌། དེ་ནས་ས་སྦྱངས་
པའི་ཆོ་ག་དང༌།
དེར་བུམ་པའི་དབང་ཇི་ལྟར་བསྐུར་བ་དང༌་། ཕྱག་རྒྱ་ཇི་ལྟར་
དགོད་པ་དང༌། དེར་སློབ་དཔོན་བདག་ཉིད་འཇུག་པའི་ཆོ་ག་དང་། སྟ་གོན་གྱི་
དུས་སུ་སློབ་དཔོན་གྱིས་ང་རྒྱལ་ཇི་ལྟར་བྱ་བ་དང་༌། ཚིག་གི་དབང་བཞི་པ་ཇི་ལྟར་
བརྗོད་པ་དང༌་། དེའི་དོན་ལྷན་ཅིག་སྐྱེས་པའི་མཚན་ཉིད་བསྟན་པའོ། །དེ་ཉིད་ལ་
གསུམ་སྟེ། ལྷན་ཅིག་སྐྱེས་པ་གཉིས་ཀྱི་མཚན་ཉིད་དང༌་།
དེའི་འབྲས་བུ་ཕྱག་རྒྱ་
ཆེན་པོའི་དངོས་གྲུབ་ཀྱི་མཚན་ཉིད་དང་། ལྷན་ཅིག་སྐྱེས་པ་དེ་ཉིད་ནང་གི་བཟླས་
པ་ལ་སོགས་པའི་ཡོན་ཏན་དང་ལྡན་པའི་དངོས་གྲུབ་ཀྱི་རྒྱུ་ཉིད་དུ་བསྟན་པའོ། །དེ་
རྣམས་ཀྱི་དང་པོ་ལ་གཉིས་ཏེ། ལྟོས་པའི་ལྷན་ཅིག་སྐྱེས་པ་དང་།
རང་བཞིན་
ལྷན་ཅིག་སྐྱེས་པའོ། །གོང་མ་ལ་གསུམ་སྟེ། མཚན་ཉིད་དངོས་དང་། མཚན་
མ་ཐམས་ཅད་དང་བྲལ་བས་འབྱུང་བ་ལྔ་ལ་བརྟེན་པར་མི་རུང་ཞིང་ཞུས་པ་དང་
-36-

བརྟག་གཉིས་ཀྱི་ས་བཅད།
ལན་བསྟན་པ་དང་། དེའི་ངེས་ཚིག་བསྟན་པའོ། །ཞུས་པ་དང་ལན་བསྟན་པ་ལ་
གཉིས་ཏེ། མདོ་དང༌། རྒྱས་པའོ། །ལྟ་སྟངས་བཞི་གྲུབ་པའི་མཚན་ཉིད་དང་ལྡན་
པ་བསྟན་པ་ལ་བདུན་ཏེ། སོ་སོའི་མཚན་ཉིད་དང༌། རླུང་གི་བྱེ་བྲག་དང༌་། གྲུབ་
པའི་ཚུལ་དང་། གྲུབ་པའི་དུས་དང་། བསྒྲུབ་པའི་བྱ་བ་དང་། དེའི་དམ་ཚིག་
དང༌་། ལྟ་སྟངས་ཀྱི་ལྷ་ཉིད་ཀྱི་རྣལ་འབྱོར་བསྟན་པའོ། །
བརྟག་པ་དང་པོ་དེ་ཉིད་དང་བརྟག་པ་གཉིས་པ་ཉིད་ཀྱི་དོན་སྔ་མ་མི་གསལ་
བ་གསལ་བར་བྱ་བ་དང་མ་ཚང་བ་ཁ་བསྐང་བའི་ཕྱིར།
བརྟག་པ་གཉིས་པ་རྒྱུད་
ཕྱི་མའི་ཚུལ་དུ་བསྟན་པ་ལ། (༢༠)ལེའུ་བཅུ་གཉིས་ཀྱིས་བསྟན་པ་ལས། རབ་གནས་
ཀྱི་ལེའུ་ལ་གཉིས་ཏེ། ལེའུའི་དོན་དང་། ལེའུའི་མིང་ངོ་། །རྩ་བའི་རྒྱུད་ཀྱི་ལྷ་དབང་
བསྐུར་བའི་ལེའུར་རང་ཉིད་དབང་བསྐུར་བ་གསུངས་ཀྱི། སྐུ་གཟུགས་ལ་སོགས་པ་
ལྷའི་བདག་ཉིད་དུ་རབ་ཏུ་གནས་པ་མ་གསུངས་པས། དེ་ཁ་བསྐང་བ་ལ་
གཉིས། ལེའུའི་དོན་དང༌། ལེའུའི་མིང་ངོ༌་། །དོན་ལ་གཉིས། ཞུས་པ་དང་། ལན་
ནོ། །ལན་ལ་གཉིས། རབ་ཏུ་གནས་པའི་ཆོ་གའི་རིམ་པ་དང༌། བར་ཆད་ཞི་བར་
བྱ་བ་ལ་སོགས་པའི་དོན་དུ་སྦྱིན་སྲེག་གོ། །དང་པོ་ལ་གཉིས་ཏེ། དབང་གི་ལེའུར་
དཀྱིལ་འཁོར་དང་འབྲེལ་པར་དབང་བསྐུར་བར་གསུངས་ཀྱང༌། དེ་དང་འབྲེལ་
བའི་རབ་གནས་མ་གསུངས་པས་དེ་མ་ཚང་བ་ཁ་བསྐང་བའི་ཚུལ་དུ་བསྟན་པ་
དང༌། དེ་གཉིས་ཀ་དང་འབྲེལ་བའི་སྦྱིན་སྲེག་མ་ཚང་བ་ཁ་བསྐང་བའི་ཚུལ་དུ་
བསྟན་པའོ། །ལེའུ་གཉིས་པ་དངོས་གྲུབ་རྒྱུ་དང་བཅས་པ་གཏན་ལ་དབབ་པ་ལ་
གཉིས་ཏེ། ལེའུའི་དོན་དང་། ལེའུའི་མིང་ངོ་། །དོན་ལ་བཞི་སྟེ། རྡོ་རྗེ་རིགས་
ཀྱི་ལེའུར་ལྷའི་རྣལ་འབྱོར་ལ་བརྟེན་ནས་དངོས་གྲུབ་བསྒྲུབ་པར་གསུངས་པའི་དོན་
གསལ་བར་བསྟན་པ་དང་། སྤྱོད་པའི་ལེའུར་དྲོད་ཐོབ་ནས་སྤྱོད་པ་བྱ་བར་གསུངས་
-37-

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
པའི་དོན་གསལ་བར་བསྟན་པ་དང་། དབང་གི་ལེའུར་ཕྱག་རྒྱའི་དངོས་གྲུབ་གསུངས་
པ་ལ་བརྩད་པའི་སྐྱོན་སྤང་བའི་སྒོ་ནས་གསལ་བར་བསྟན་པ་དང་། རྡོ་རྗེ་རིགས་
ཀྱི་ལྷན་ཅིག་སྐྱེས་པའི་ཡེ་ཤེས་ཀྱི་མཚན་ཉིད་གསུངས་པའི་དོན་གསལ་བར་བཤད་
པའོ། །དང་པོ་ལ་གཉིས་ཏེ། ཞུས་པ་དང་། ལན་ནོ། །ལན་ལ་གཉིས་ཏེ། མདོ་
དང༌་། རྒྱས་པའོ། །སྤྱོད་པའི་ལེའུར་ཕྱག་རྒྱའི་དངོས་གྲུབ་གསུངས་པའི་དོན་གསལ་
བར་སྟོན་པ་ལ་གཉིས་ཏེ། དྲོད་ཐོབ་པར་བྱ་བའི་ཐབས་གསལ་བར་བཤད་པ་
དང༌་། དེས་སྤྱོད་པ་སྒྲུབ་པའི་རིམ་པ་གསལ་བར་བཤད་པའོ། །གོང་མ་ལ་གཉིས་
ཏེ། རང་བྱིན་གྱིས་བརླབ་པའི་རིམ་པ་བསྒོམ་པའི་ཚུལ་དང༌་།
དཀྱིལ་འཁོར་འཁོར་
ལོའི་ཐབས་ཀྱི་བསྒོམ་པ་ཕན་ཡོན་དང་བཅས་པར་བཤད་པའོ། ། དེས་སྤྱོད་པ་སྒྲུབ་
པའི་རིམ་པ་གསལ་བར་བཤད་པ་ལ་གཉིས་ཏེ། ཐོག་མར་གསང་ནས་སྒྲུབ་པ་
དང༌་། དེ་ནས་འཇིག་རྟེན་པའི་མངོན་དུ་སྒྲུབ་པ་དགོས་པ་དང་བཅས་པར་བསྟན་
པའོ། །དབང་གི་ལེའུར་ཕྱག་རྒྱའི་དངོས་གྲུབ་གསུངས་པ་ལ་བརྩད་པའི་སྐྱོན་སྤངས་
པའི་སྒོ་ནས་གསལ་བར་བཤད་པ་ལ་གཉིས་ཏེ། ཞུས་པ་དང་། ལན་ནོ། །དེ་ཉིད་
ལ་གསུམ་སྟེ། བདག་མེད་མའི་རྣལ་འབྱོར་དང་ལྡན་པས་ཕྱག་རྒྱའི་དངོས་གྲུབ་སྒྲུབ་
པའི་ཚུལ་དང་། ཕྱག་རྒྱའི་དངོས་གྲུབ་ཀྱི་མཚན་ཉིད་དང༌། དེ་ཡང་རིམ་པ་གཉིས་
ལ་བརྟེན་ནས་སྒྲུབ་པར་བཤད་པའོ། །རྡོ་རྗེ་རིགས་ཀྱི་ལེའུར་ལྷན་ཅིག་སྐྱེས་པའི་ཡེ་
ཤེས་ཀྱི་མཚན་ཉིད་གསུངས་པའི་དོན་གསལ་བར་བཤད་པ་ལ་དྲུག་སྟེ། དེས་དངོས་
པོ་ཀུན་ལ་ཇི་ལྟར་ཁྱབ་པའི་ཚུལ་དང་། དེ་ཉིད་ལུས་ལ་ཇི་ལྟར་གནས་པའི་ཚུལ་
དང༌་། ལེའུ་དགུ་པའི་དོན་གསལ་བར་བྱ་བའི་ཚུལ་གྱིས་ཡེ་ཤེས་དེ་ཉིད་འགྲོ་བ་ཐམས་
ཅད་ཀྱི་བདག་ཉིད་དུ་བཤད་པ་དང་། ཐམས་ཅད་ཀྱི་བདག་ཉིད་ཡིན་ཡང་གློ་བུར་
གྱི་དྲི་མས་སེམས་ཅན་ཉིད་དུ་མི་འགལ་བ་དང་། གློ་བུར་གྱི་དྲི་མ་སེལ་བར་བྱེད་
-38

བརྟག་གཉིས་ཀྱི་ས་བཅད།
པའི་ཐབས་འཐད་པ་དང་བཅས་པ་དང༌། དེ་ཉིད་ཐབས་སུ་ཇི་ལྟར་འགྱུར་བའི་
འཐད་པ་བསྟན་པའོ། །ལེའུ་གསུམ་པ་རྒྱུད་ཐམས་ཅད་ཀྱི་གླེང་གཞིར་བསྟན་པ་ལ་
གཉིས་ཏེ། ལེའུའི་དོན་དང་། ལེའུའི་མིང་ངོ་། །གོང་མ་ལ་གཉིས་ཏེ། ལུས་རྣམ་
པར་གཞག་པ་དང་། ཡན་ལག་རྒྱས་པ་དབྱེ་བ་བཤད་པའོ། །དེ་ཉིད་ལ་དྲུག་(༢༡)
སྟེ། རྡོ་རྗེ་རིགས་ཀྱི་ལེའུར་སྡོམ་པ་གསུངས་པའི་དོན་དཀྱིལ་འཁོར་འཁོར་ལོའི་ཐབས་
ལ་བརྟེན་ནས་གསལ་བར་བཤད་པ་དང་། དབང་གི་ལེའུ་དང༌་། འདི་ཉིད་འདས་
མ་ཐག་པར་ཤེས་རབ་ཡེ་ཤེས་ཀྱི་དབང་གི་དམ་ཚིག་དང་སྡོམ་པ་མ་གསུངས་པ་དེ་
ཁ་བསྐང་བའི་ཚུལ་དུ་བཤད་པ་དང་། གོང་དུ་ལེའུ་འདི་ལས་དབང་དེའི་དོན་
བསྒོམས་པས་ཡུལ་ལ་སོགས་པ་སྦྱོང་བར་བསྟན་པའི་དོན་གསལ་བར་བཤད་པ་
དང་། སྤྱོད་པའི་ལེའུར་གསུངས་པའི་ཀུན་འདར་གྱི་སྤྱོད་པའི་མཚན་ཉིད་གསལ་
བར་བཤད་པ་དང་། རྣམ་པར་དག་པའི་ལེའུར་དབང་པོ་དྲུག་གི་དག་པ་མ་གསུངས་
པས་དེ་ཁ་བསྐང་བའི་ཚུལ་དུ་བཤད་པ་དང་།
བརྡའི་ལེའུར་ངག་གི་བརྡ་མ་གསུངས་
པས་དེ་ཁ་བསྐང་བའི་ཚུལ་དུ་བཤད་པའོ། །དེ་རྣམས་ཀྱི་དང་པོ་ལ་གཉིས་
ཏེ། སངས་རྒྱས་ཀྱི་སྡོམ་པ་དདང༌། རྣལ་འབྱོར་མའི་སྡོམ་པའོ། །གོང་མ་ལ་གསུམ་
སྟེ། སྡོམ་པའི་གནས་དང་། སྡོམ་པའི་ངོ་བོ་དང་། དེ་ཤེས་པར་བྱེད་པའི་ཐབས་
བསྟན་པའོ། །རྣལ་འབྱོར་མའི་སྡོམ་པ་ལ་གཉིས་ཏེ། ཞུས་པ་དང༌། ལན་བསྟན་
པའོ། །ལན་ལ་གསུམ་སྟེ། སྡོམ་པའི་གནས་དང༌། སྡོམ་པའི་ངོ་བོ་དང་། སྡོམ་
པ་དེ་ཤེས་པར་བྱེད་པའི་ཐབས་དབང་བཞིའི་མཚན་ཉིད་དབང་གི་ལེའུར་གསུངས་
པ་གསལ་བར་བཤད་པའི་སྒོ་ནས་བཤད་པའོ། །དེ་ཉིད་ལ་ལྔ་སྟེ། སྐད་ཅིག་མ་
བཞི་ལ་བརྟེན་པའི་དགའ་བ་བཞིས་དབང་བཞི་མཚོན་པར་བཤད་པ་དང་། དབང་
བཞི་དག་པ་དེའི། དགོས་པ་དང་། ངེས་པའི་ཚིག་དང། སོ་སོའི་མཚན་ཉིད་
39

ས་སྐྱ་བཀའ་འབུམ། ༼ཀ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་དང་པོ།
གསང་བའི་དབང་
བཤད་པའོ། །དེ་ཉིད་ལ་བཞི་སྟེ། སློབ་དཔོན་གྱི་དབང་དང༌།
དང༌་། ཤེས་རབ་ཡེ་ཤེས་ཀྱི་དབང་དང་། བཞི་པའི་དབང་བཤད་པའོ། །ཤེས་རབ་
ཡེ་ཤེས་ཀྱི་དབང་ལ་གསུམ་སྟེ། སྔོན་རོལ་གྱི་ཆོ་ག་དང༌། སློབ་མའི་བྱ་བ་
དང་༌། དབང་གི་ངོ་བོ་ཉིད་བསྟན་པའོ། །བཞི་པའི་དབང་ལ་གསུམ་སྟེ། ཚིག་གི་
བཞི་པ་དང་དབང་གསུམ་པའི་དོན་བསྒོམ་པར་བྱ་བ་བརྗོད་པ་དང་། དབང་གསུམ་
པའི་མཚན་ཉིད་བརྗོད་པ་དང༌། དོན་གྱི་ཞི་བའི་དུས་སུ་དབང་གསུམ་པའི་དོན་
བསྒོམ་པ་ཕན་ཡོན་དང་བཅས་པར་བསྟན་པའོ། །དེ་ཉིད་ལ་གཉིས་ཏེ། མདོ་
དང༌་། རྒྱས་པའོ། །རྒྱས་པ་ལ་གཉིས་ཏེ། ཞུས་པ་དང་། ལན་ནོ། །ལན་ལ་གསུམ་
སྟེ། ཐབས་ཀྱི་ངེས་ཚིག་བསྟན་པ་དང་། ཐབས་ལས་སྒྲུབ་པའི་ཕན་ཡོན་དང་།
ཐབས་ལས་བྱུང་བའི་ངོ་བོ་ཉིད་བསྟན་པའོ། །དབང་གི་ལེའུ་དང་། དེ་ཉིད་འདས་
མ་ཐག་པར་ཤེས་རབ་ཡེ་ཤེས་ཀྱི་དབང་གི་དམ་ཚིག་དང་སྡོམ་པ་མ་གསུངས་པས་
དེ་ཁ་བསྐང་གི་ཚུལ་དུ་བསྟན་པ་ལ་གཉིས་ཏེ། ཞུས་པ་དང༌། ལན་ནོ། །གོང་དུ་
ལེའུ་འདི་ཉིད་ལས་དབང་དེའི་དོན་བསྒོམས་པས་ཡུལ་ལ་སོགས་པ་སྦྱང་བར་བསྟན་
པའི་དོན་གསལ་བར་བཤད་པ་ལ་གཉིས་ཏེ། ཞུས་པ་དང་། ལན་ནོ། །ལན་ལ་
གཉིས་ཏེ། གང་སྦྱང་བར་བྱ་བ་བསྟན་པ་དང་། ཇི་ལྟར་ཤེས་པ་སྦྱོང་བ་བསྟན་
པའོ། །སྤྱོད་པའི་ལེའུར་གསུངས་པའི་ཀུན་འདར་གྱི་སྤྱོད་པའི་མཚན་ཉིད་གསལ་
བར་བཤད་པ་ལ་གཉིས་ཏེ། མཆོད་པས་མཉེས་ནས་གདམས་པའི་དབང་གིས་གུས་
པར་མཉན་པ་དང་། དོན་དངོས་བསྟན་པའོ། །རྣམ་པར་དག་པའི་ལེའུར་དབང་
པོ་དྲུག་གི་དག་པ་མ་གསུངས་པས་དེ་ཁ་བསྐང་བར་བཤད་པ་ལ་གཉིས་ཏེ། ཞུས་
པ་དང་། ལན་ནོ། །བརྡའི་ལེའུར་ངག་གི་བརྡ་མ་གསུངས་པས་དེ་ཁ་བསྐང་བའི་
ཚུལ་དུ་བཤད་པ་ལ་གཉིས་ཏེ། ཞུས་(༢༢)པ་དང་། ལན་བསྟན་པའོ། །ལན་ལ་
- 40

བརྟག་གཉིས་ཀྱི་ས་བཅད།
བཞི་སྟེ། མཉན་པར་གདམས་པ་དང་། དངོས་དང་། དེ་གཟུང་བར་གདམས་
པ་དང༌།
བརྡའི་སྒོ་ནས་མ་བརྗོད་པའི་ཉེས་དམིགས་བསྟན་པའོ། །བརྡ་དངོས་
ལ་གསུམ་སྟེ། ཆང་ལ་སོགས་པའི་བརྡ་དང་། ཕྱག་རྒྱ་ལྔའི་བརྡ་དང་། ཕྱག་རྒྱ་
བསྟན་པའི་ཕན་ཡོན་བསྟེན་པའི་སྒོ་ནས་དེ་ཇི་ལྟར་བསྟན་པའི་ཚུལ་བཤད་
པའོ། །ལེའུ་བཞི་པས་རྒྱུད་ཐམས་ཅད་ཀྱི་མུ་ཏྲ་བསྡུས་པའི་དོན་བསྟན་པ་ལ་གཉིས་
ཏེ། ལེའུའི་དོན་དང་། ལེའུའི་མིང་ངོ་༌། །གོང་མ་ལ་དྲུག་སྟེ། ལེའུ་དྲུག་པ་ལ་
སོགས་པར་གསུངས་པའི་དོན་གསལ་བར་བཤད་པ་དང༌། རྡོ་རྗེ་རིགས་ཀྱི་ལེའུར་
གསུངས་པའི་དོན་གསལ་བར་བཤད་པ་དང༌། ལེའུ་དེ་ཉིད་དུ་གོང་དུ་གསུངས་པའི་
མུ་ཏྲའི་དོན་ལ་བརྩད་པ་སྐྱོན་སྤང་བའི་ཚུལ་གྱིས་རྒྱས་པར་བཤད་པ་དང་། སྔགས་
ཀྱི་ལེའུ་དང་དབང་གི་ལེའུར་བཤད་པའི་གཏོར་མའི་དོན་གསལ་བར་བཤད་པ་
དང་༌། གོང་དུ་ལེའུ་འདི་ཉིད་ལས་ལྷ་མོ་རྣམས་ཀྱི་ཕྱག་རྒྱ་གསུངས་པ་ལས་ལྷ་མོ་
གསུམ་གྱི་ཕྱག་རྒྱ་དང༌། སྐུ་གསུང་ཐུགས་ཀྱི་བདག་ཉིད་དུ་གསལ་བར་བཤད་པ་
དང་། དེ་ཁོ་ན་ཉིད་ཀྱི་ལེའུར་རིགས་ཀྱི་རབ་ཏུ་དབྱེ་བ་གསུངས་པའི་དོན་བསྡུས་
པ་དང༌།
རྒྱས་པར་ངོ་བོ་ཉིད་ཀྱི་སྒོ་ནས་གསལ་བར་བཤད་པའོ། །དེ་རྣམས་ཀྱི་
དང་པོ་ལ་གཉིས་ཏེ། ཞུས་པ་དང་། ལན་ནོ། །ལན་ལ་བཞི་སྟེ།
སྤྱོད་པའི་ལེའུར་
གསུངས་པའི་གླུ་དང་གར་གྱི་དོན་གསལ་བར་བཤད་པ་དང་། ལྷ་དབང་བསྐུར་བར་
གསུངས་པའི་ཕྱག་རྒྱའི་དོན་གསལ་བར་བཤད་པ་དང་། སྔགས་ཀྱི་ལེའུར་གསུངས་
པའི་ལྷ་མོ་རྣམས་ཀྱི་ས་བོན་གྱི་དོན་གསལ་བར་བཤད་པ་དང༌། རྡོ་རྗེ་རིགས་ཀྱི་
ལེའུར་གསུངས་པའི་རྩའི་དག་པའི་དོན་གསལ